МӘМС-ке айлығы жоғары қазақстандықтардан 250 млрд теңге түспей жатыр
DATE: 14:54, 22 Тамыз 2024 | GMT +5
TITLE: МӘМС-ке айлығы жоғары қазақстандықтардан 250 млрд теңге түспей жатыр
URL: https://kaz.inform.kz/news/mams-ke-ayligi-zhogari-kazakstandiktardan-250-mlrd-tenge-tuspey-zhatir-5f41e5/
META: DATE: 14:54, 22 Тамыз 2024 | GMT +5
TOTAL WORDS: 195
AUTHOR(S):
TEXT: Астанада өткен баспасөз мәслихатында Ә. Сқақов МӘМС-ке жарна алынатын айлық сомасының жоғарғы шегін 850 мың теңгеден 4, 5 млн теңгеге көтеру мәселесі қаралып жатқанын айтты. Оның сөзінше, осы шектеудің «арқасында» айлығы 850 мың теңгеден асатын 500 мың адам МӘМС-ке айлығының 2 пайызына жетпейтін жарна аударып жүр. «Негізі ол МӘМС-ке жарна төлейтін барлық адамдардың 7 пайызы ғана, 500 мың адам көлемінде. Егер жоғары шекті 850 мың теңгеден 4, 5 млн теңгеге дейін көтерсек, қорға қосымша 250 млрд теңге түседі деген есебіміз бар. Қазір республика бойынша ең жоғары айлық алатын адамдар табысының 0, 4 пайызын ғана МӘМС-ке жарна ретінде төлеп отыр. Ал басқа қазақстандықтар айлығының 2 пайызын төлейді. Егер осы ұсыныс қолдау тапса, бұл әділетсіздік жойылатын еді», - дейді Әбілқайыр Сқақов. Сондай-ақ, ол бұл қосымша ақшаның қайда жұмсалатынын да айтты. «Егер ұсыныс қолдау тауып жатса, пайда болған 250 млрд теңгені медициналық көмекті қаржыландыруға жұмсалады. Яғни, бұл соманың есебінен табысы төмен қазақстандықтарды МӘМС-тен босату қарастырылып отырған жоқ. Өйткені бізде жұмыссыздар мен зейнеткерлер, әлеуметтік осал топтар онсыз да жеңілдетілген санатқа енгізілген. Олардың үлесі 60 пайыздан асады. Оның үстіне МӘМС-тің басты қағидаты – ортақ жауапкершілік. Сондықтан бұл 250 млрд теңгені медициналық көмекті қаржыландыруға бағыттау көзделіп отыр», - деді қор басшысы
